Deg yixef-a , ad d-nesbadu tmiḍranin i icudden ɣer usentel-nneɣ i ibedden ɣef uktazal d usejji deg uselmed ,ihi ad d-nebder d acu i d tasnalmudt , tasensegmit s wanawen-is ; tasensegmit s yiswiyen , tasmenyifant, n ugraw , imi deg wannar n uselmed i nella ihi ilaq ad nɛeddi ɣer ukerḍis asensegman ideg ara d-nesbadu iḥricen-is am uselmad , anelmad d tmussni , s yin akin ɣer tarrayin n uselmed ama timensayin neɣ d timaynutin am umyuɣel d umyuɣel anmetan . Deg uktazal d usejji neɛna yiwen n uḥric agejdan deg uḥfaḍ n tutlayt , fellas i aɣ-d-yeggra wawal  win yebɣan tamaziɣt , yissin tira-s  ɣef way-a yessefk ad d-nini d acu i d tira , taggayin-is amek ara tettwaktazel , imi newweḍ ɣer uktazal n tira ihi yessefk ad d-yeddu ula d asenfali s tira , ma d irem n aktazal ad yili wadaf ɣer tbadut-is d wanawen-is , syin akin ad ifak uḥric-a s usejji , iswiyen n useji , tarrayin-is d wanawen-is .